
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1573 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του π.δ. 445/1983 (Φ.Ε.Κ. 166/Α717.11.1983) 
σε εναρμόνιση προς την Οδηγία 2006/139/Ε.Κ της 
Επιτροπής (ΕΕ Ι_ 384/29.12.2006) «για την τροπο¬ 
ποίηση της Οδηγίας 76/769/ΕΟΚ του Συμβουλί¬ 
ου όσον αφορά τους περιορισμούς κυκλοφορίας 
στην αγορά και χρήσης ενώσεων αρσενικού με 
σκοπό την προσαρμογή του παραρτήματος I της 


οδηγίας στην τεχνική πρόοδο. 1 

Κατάργηση των υπ’ αριθμ. 109/2002, 374/2005, 
410/2005 και 551/2005 αποφάσεων του Ανωτά- 

του Χημικού Συμβουλίου. 2 

Έγκριση προσθήκης φολικού οξέος στο προϊόν «ΒΙ- 

ΤΑΜ-ΙΔΕΑ». 3 

Έγκριση Οργανισμού Εσωτερικής Υπηρεσίας του Ν.Π. 

«Παιδικοί Σταθμοί Δήμου Κεραμωτής». 4 

Απαγόρευση κυνηγίου ορισμένου χρόνου στην περι¬ 
οχή υγροβιότοπου Αμβρακικού. 5 


ΑΠΟΦΑΣΕΙ Σ 

Αριθμ. 73/2007 (1) 


Τροποποίηση του π.δ. 445/1983 (Φ.Ε.Κ. 166/Α"/17.11.1983) 
σε εναρμόνιση προς την Οδηγία 2006/139/Ε.Κ της 
Επιτροπής (ΕΕ Ι_ 384/29.12.2006) «για την τροποποί¬ 
ηση της Οδηγίας 76/769/ΕΟΚ του Συμβουλίου όσον 
αφορά τους περιορισμούς κυκλοφορίας στην αγορά 
και χρήσης ενώσεων αρσενικού με σκοπό την προ¬ 
σαρμογή του παραρτήματος I της οδηγίας στην τε¬ 
χνική πρόοδο. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Το υπ’ αριθμ. 3003219/668/15.2.2007 έγγραφο της 
Διεύθυνσης Περιβάλλοντος του Γενικού Χημείου του 
Κράτους. 

2) Τις διατάξεις του άρθρου 1 (παρ. 1, 2 και 3) του 
ν.1338/1983 «Εφαρμογή του Κοινοτικού Δικαίου» (Φ.Ε.Κ. 
34/Α/1983) όπως τροποποιήθηκε από το άρθρο 6 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκή 


Τράπεζας Επενδύσεων, στο Κεφάλαιο της Ευρωπαϊκής 
Κοινότητος Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (Φ.Ε.Κ. 70/Α/1984) καθώς και το 
άρθρο 65 του ν. 1892/1990 (Φ.Ε.Κ. 101/Α/1990). 

3) Το εδάφιο δ της παρ. 8 του άρθρου 6 του ν. 4328/ 
1929 (Φ.Ε.Κ. 272/Α/1929) «Περί συστάσεως Γενικού Χη¬ 
μείου του Κράτους», όπως αντικαταστάθηκε από την 
παράγραφο 6 του άρθρου 11 του ν. 2343/1995, (Φ.Ε.Κ. 
211/Α/11.10.1995). 

4) Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (Φ.Ε.Κ. 391/ 
Α/1929). 

5) Το άρθρο 1 του ν. 115/1975 «Περί τροποποιήσεως 
διατάξεων τινών του ν. 4328/1929» (Φ.Ε.Κ. 172/Α/1975). 

6) Τα π.δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

7) Την υπ’ αριθμ. 1078204/927/0006 Α/6.8.1992 απόφαση 
των Υπουργών Προεδρίας και Οικονομικών «Περιορισμός 
Συλλογικών Οργάνων του Υπουργείου Οικονομικών» 
(Φ.Ε.Κ. 517/Β/1992). 

8) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

9) Τις διατάξεις του άρθρου 90 του π.δ. 63/2005 (Φ.Ε.Κ. 
98/Α/2005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα» και το γεγονός ότι 
από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Εγκρίνουμε την απόφαση υπ’ αριθμ. 73/2007 του Ανω¬ 
τάτου Χημικού Συμβουλίου η οποία ελήφθη κατά τη 
συνεδρία της 2.3.2007 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε το σχέδιο απόφασης σχετικά με την 
τροποποίηση της τροποποίησης του π.δ. 445/1983 ως 
εξής: 

Τροποποίηση του π.δ. 445/1983 (Φ.Ε.Κ. 166/Α'/17.11.1983) 
σε εναρμόνιση προς την Οδηγία 2006/139/Ε.Κ. της Επι¬ 
τροπής (ΕΕ Ι_ 384/29.12.2006) «για την τροποποίηση 
της Οδηγίας 76/769/ΕΟΚ του Συμβουλίου όσον αφορά 
τους περιορισμούς κυκλοφορίας στην αγορά και χρή- 

σης ενώσεων αρσενικού με σκοπό την προσαρμογή του 
παραρτήματος I της οδηγίας στην τεχνική πρόοδο», ως 
ακολούθως: 

Άρθρο 1 

Η παρούσα απόφαση εναρμονίζει την Ελληνική Νο¬ 
μοθεσία προς την Οδηγία 2006/139/Ε.Κ. της Επιτροπής 
(ΕΕ I. 384/29.12.2006) «για την τροποποίηση της Οδηγίας 
76/769/ΕΟΚ του Συμβουλίου όσον αφορά τους περιορι¬ 
σμούς κυκλοφορίας στην αγορά και χρήσης ενώσεων 
αρσενικού με σκοπό την προσαρμογή του παραρτήμα¬ 
τος I της οδηγίας στην τεχνική πρόοδο» 

Η ανωτέρω Οδηγία τροποποιεί το Παράρτημα I της 
Οδηγίας του Συμβουλίου 76/769/Ε.Ο.Κ., που έχει ενσω¬ 
ματωθεί στην Ελληνική Νομοθεσία με το Προεδρικό 
Διάταγμα 445/1983 (Φ.Ε.Κ. 166/Α'/17.11.1983) «Περιορισμός 
θέσης σε κυκλοφορία και χρήσης μερικών επικινδύνων 
ουσιών και παρασκευασμάτων» όπως έχει τροποποιηθεί 
και ισχύει, τροποποιώντας το σημείο 20. 

Άρθρο 2 

Το Παράρτημα I του π.δ. 445/1983 (Φ.Ε.Κ. 166/Α'/ 
17.11.1983), όπως έχει τροποποιηθεί και ισχύει, τροπο¬ 
ποιείται σύμφωνα με το Παράρτημα της παρούσας 
απόφασης. 

Άρθρο 3 

Η παρούσα απόφαση συνοδεύεται από Παράρτημα, το 
οποίο αποτελεί αναπόσπαστο τμήμα αυτής. 

Άρθρο 4 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Άρθρο 5 

Η ισχύς της παρούσας απόφασης αρχίζει από την 30η 
Σεπτεμβρίου 2007. 

ΠΑΡΑΡΤΗΜΑ 

Το σημείο 20 του Παραρτήματος I του π.δ. 445/1983 
(Φ.Ε.Κ. 166/Α"/17.11.1983), όπως έχει τροποποιηθεί και 
ισχύει, αντικαθίσταται από το ακόλουθο σημείο: 

«20. Ενώσεις αρσενικού 

1. Δεν επιτρέπεται να διατίθενται στην αγορά ή να 
χρησιμοποιούνται ως ουσίες και συστατικά παρασκευ¬ 
ασμάτων που προορίζονται να χρησιμοποιηθούν κατά 
της απόθεσης ακαθαρσιών από μικροοργανισμούς, φυτά 
ή ζώα: 

- στα ύφαλα σκαφών, 

- σε κλωβούς, πλωτήρες, δίχτυα και κάθε είδους 
εγκατάσταση ή εξοπλισμό που χρησιμοποιείται στην 
ιχθυοκαλλιέργεια ή οστρακοκαλλιέργεια, 

- σε κάθε είδους εγκατάσταση ή εξοπλισμό ολικώς ή 
μερικώς βυθιζόμενο. 

2. Δεν επιτρέπεται να διατίθενται στην αγορά ή να 
χρησιμοποιούνται ως ουσίες και συστατικά παρασκευ¬ 
ασμάτων που προορίζονται να χρησιμοποιηθούν στην 
επεξεργασία βιομηχανικών υδάτων ανεξαρτήτως της 
χρήσης τους. ^ 

3. Δεν επιτρέπεται να χρησιμοποιούνται για την προ¬ 
στασία του ξύλου. Επιπροσθέτως, το ξύλο που έχει 
υποβληθεί σε τέτοια επεξεργασία δεν επιτρέπεται να 
διατεθεί στην αγορά. 


4. Ωστόσο, κατά παρέκκλιση: 

α) Όσον αφορά τις ουσίες και τα παρασκευάσματα 
για την προστασία του ξύλου: αυτά επιτρέπεται να χρη¬ 
σιμοποιούνται μόνο στις βιομηχανικές εγκαταστάσεις 
για τον εμποτισμό του ξύλου μέσω κενού ή πίεσης, αν 
είναι διαλύματα ανόργανων ενώσεων χαλκού, χρωμίου, 
αρσενικού (ΟΩΑ) τύπου Ο και αν επιτρέπονται σύμφωνα 
με το άρθρο 5 παράγραφος 1 της οδηγίας 98/8/ΕΚ. Το 
ξύλο που έχει υποστεί τέτοια επεξεργασία δεν επι¬ 
τρέπεται να διατεθεί στην αγορά πριν ολοκληρωθεί η 
σταθεροποίηση του συντηρητικού. 

β) Το ξύλο που υποβάλλεται σε επεξεργασία με δια¬ 
λύματα ΩΩΑ σε βιομηχανικές εγκαταστάσεις σύμφωνα 
με το σημείο α) επιτρέπεται να διατίθεται στην αγορά 
για επαγγελματική και βιομηχανική χρήση όταν η δο¬ 
μική ακεραιότητα του ξύλου είναι απαραίτητη για την 
ασφάλεια του ανθρώπου ή των ζώων και όταν η δια 
του δέρματος επαφή με το ευρύ κοινό κατά τη διάρκεια 
ζωής του είναι απίθανη: 

- ως δομική ξυλεία σε δημόσια και γεωργικά κτίρια, 
κτίρια γραφείων και βιομηχανικές εγκαταστάσεις, 

- σε γέφυρες και λοιπά έργα γεφυροποιίας, 

- ως ξυλεία κατασκευών σε περιοχές γλυκών υδάτων 
και υφάλμυρων υδάτων, π.χ. σε λιμενοβραχίονες και 
γέφυρες, 

- ως φράγματα ηχοπροστασίας, 

- για τον έλεγχο χιονοστιβάδων, 

- σε περιφράξεις και στηθαία ασφαλείας αυτοκινη¬ 
τοδρόμων, 

- ως πάσσαλοι από αποφλοιωμένη στρογγυλή ξυλεία 
κωνοφόρων σε φράκτες για αγροτικά ζώα, 

- σε έργα συγκράτησης εδαφών, 

- ως στύλοι για τη μεταφορά ηλεκτρικού ρεύματος 
και για τις τηλεπικοινωνίες, 

- ως στρωτήρες (τραβέρσες) σιδηροτροχιών. 

γ) Με την επιφύλαξη της εφαρμογής άλλων κοινοτικών 
διατάξεων για την ταξινόμηση, τη συσκευασία και την 
επισήμανση των επικίνδυνων ουσιών και παρασκευα¬ 
σμάτων, κάθε επεξεργασμένο ξύλο που διατίθεται στην 
αγορά πρέπει να φέρει ατομικά την επισήμανση “μόνο 
για επαγγελματική και βιομηχανική εγκατάσταση και 
χρήση, περιέχει αρσενικό”. Επιπροσθέτως, κάθε επεξερ¬ 
γασμένο ξύλο που διατίθεται στην αγορά σε δεσμίδες 
πρέπει επίσης να φέρει επισήμανση που να αναφέρει 
“Να φοράτε γάντια όταν πιάνετε αυτό το ξύλο. Να φο¬ 
ράτε μάσκα για τη σκόνη και να προστατεύετε τα μάτια 
σας όταν κόβετε ή όταν επεξεργάζεστε με άλλο τρόπο 
αυτό το ξύλο. Τα απόβλητα αυτού του ξύλου πρέπει να 
υφίστανται χειρισμό ως επικίνδυνα από εξουσιοδοτη¬ 
μένη επιχείρηση.” 

δ) Το επεξεργασμένο ξύλο που αναφέρεται στο ση¬ 
μείο α) δεν επιτρέπεται να χρησιμοποιείται: 

- σε οικιακές κατασκευές, ανεξαρτήτως σκοπού, 

- σε κάθε εφαρμογή στην οποία υπάρχει κίνδυνος 
επανειλημμένης επαφής με το δέρμα, 

- σε θαλάσσια ύδατα, 

- για γεωργικούς σκοπούς διαφορετικούς από τους 
πασσάλους σε φράκτες για αγροτικά ζώα και από τις 
δομικές χρήσεις που αναφέρονται στο σημείο β), 

- σε κάθε εφαρμογή κατά την οποία το επεξεργα¬ 
σμένο ξύλο μπορεί να έρθει σε επαφή με ενδιάμεσα ή 
τελικά προϊόντα που προορίζονται για κατανάλωση από 
τον άνθρωπο ή/και τα ζώα. 

5. Το ξύλο το οποίο υποβλήθηκε σε επεξεργασία με 
ενώσεις αρσενικού και χρησιμοποιείτο στην Κοινότητα 
πριν από τις 30 Σεπτεμβρίου 2007, ή διατέθηκε στην 
αγορά σύμφωνα με τους κανόνες της παρούσας οδη¬ 
γίας, μπορεί να διατηρηθεί και να εξακολουθήσει να 
χρησιμοποιείται έως ότου ολοκληρωθεί η διάρκεια της 
ζωής του. 

6. Το ξύλο το οποίο υποβλήθηκε σε επεξεργασία με 
ΟΟΑ τύπου Ο και χρησιμοποιήθηκε στην Κοινότητα πριν 
από τις 30 Σεπτεμβρίου 2007, ή διατέθηκε στην αγορά 
σύμφωνα με τους κανόνες της παρούσας οδηγίας: 

- επιτρέπεται να χρησιμοποιείται ή να επαναχρησιμο- 
ποιείται σύμφωνα με τους όρους χρήσης που απαριθ- 
μούνται στο σημείο 4 στοιχεία β), γ) και δ), 

- επιτρέπεται να διατίθεται στην αγορά μεταχειρισμέ¬ 
νων προϊόντων σύμφωνα με τους όρους χρήσης που 
απαριθμούνται στο σημείο 4 στοιχεία β), γ) και δ). 

7. Το ξύλο που είχε υποβληθεί σε επεξεργασία με 
άλλα είδη διαλυμάτων ΟΟΑ και ήταν σε χρήση στην 
Κοινότητα πριν από τις 30 Σεπτεμβρίου 2007 επιτρέ¬ 
πεται: 

- να χρησιμοποιείται ή να επαναχρησιμοποιείται σύμ¬ 
φωνα με τους όρους χρήσης που απαριθμούνται στο 
σημείο 4 στοιχεία β), γ) και δ), 

- να διατίθεται στην αγορά μεταχειρισμένων προϊό¬ 
ντων σύμφωνα με τους όρους χρήσης που απαριθμού- 
νται στο σημείο 4 στοιχεία β), γ) και δ).» 

Ο ΠΡΟΕΔΡΟΣ Η ΓΡΑΜΜΑΤΕΑΣ 

I. ΓΕΡΟΘΑΝΑΣΗΣ Α. ΑΛΙΒΕΡΤΗ 

Τα μέλη: Κ. Σταφυλάκης, Ν. Κατσίμπας, Β. Κασελούρη 
- Ρηγοπούλου, I. Χροναίος, Δ. Τσίχλης, Ε. Παλλαρή, X. 
Παπαχρήστου, I. Πετροχείλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2007 

01 ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Α. ΜΠΕΣΑΣ 

-♦- 

Αριθμ. 188/2007 (2) 

Κατάργηση των υπ’ αριθμ. 109/2002, 374/2005, 410/2005 
και 551/2005 αποφάσεων του Ανωτάτου Χημικού Συμ¬ 
βουλίου. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Το υπ’ αριθμ. οικ. 1669/11.4.2007 έγγραφο της Διεύ¬ 
θυνσης Περιβάλλοντος του Γ ενικού Χημείου του Κρά¬ 
τους. 

2) Το εδάφιο δ της παρ. 8 του άρθρου 6 του ν. 4328/ 
1929 (Φ.Ε.Κ. 272/Α/1929) «Περί συστάσεως Γενικού Χη¬ 
μείου του Κράτους», όπως αντικαταστάθηκε από την 
παράγραφο 6 του άρθρου 11 του ν. 2343/1995, (Φ.Ε.Κ. 
211/Α/11.10.1995). 

3) Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (Φ.Ε.Κ. 391/ 
Α/1929). 

4) Το άρθρο 1 του ν.115/1975 «Περί τροποποιήσεως 
διατάξεων τινών του ν.4328/1929» (Φ.Ε.Κ. 172/Α/1975). 


5) Τα π.δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

6) Την υπ’ αριθμ. 1078204/927/0006 Α/6.8.1992 απόφαση 
των Υπουργών Προεδρίας και Οικονομικών «Περιορισμός 
Συλλογικών Οργάνων του Υπουργείου Οικονομικών» 
(Φ.Ε.Κ. 517/Β/1992). 

7) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

8) Τις διατάξεις του άρθρου 90 του π.δ. 63/2005 (Φ.Ε.Κ. 
98/Α/2005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα» και το γεγονός ότι 
από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Εγκρίνουμε την απόφαση υπ’ αριθμ. 188/2007 του Ανω¬ 
τάτου Χημικού Συμβουλίου η οποία ελήφθη κατά τη 
συνεδρία της 2.5.2007 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Λαμβάνοντας υπ’ όψη: 

- την υπ’ αριθμ. 109/2002 (ΦΕΚ 735/Β713.6.2002) από¬ 
φαση Ανωτάτου Χημικού Συμβουλίου «Εναρμόνιση 
της Εθνικής νομοθεσίας προς την Οδηγία 2001/22/ΕΚ 
της Επιτροπής των Ευρωπαϊκών Κοινοτήτων (ΕΕ Ε 
77/14/16.03.2000) για την καθιέρωση τρόπων δειγμα¬ 
τοληψίας και των μεθόδων ανάλυσης για τον επίσημο 
έλεγχο των συγκεντρώσεων μολύβδου, καδμίου, υδραρ¬ 
γύρου και 3-ΜΟΡϋ στα τρόφιμα», 

- την υπ’ αριθμ. 374/2005 (ΦΕΚ 100/β'/31.12.2006) από¬ 
φαση Ανωτάτου Χημικού Συμβουλίου «Εναρμόνιση της 
Εθνικής Νομοθεσίας προς την Οδηγία 2005/4/ΕΚ της 
Επιτροπής της Ε.Κ., για την τροποποίηση της Οδηγίας 
2001/22/ΕΚ για την καθιέρωση τρόπων δειγματοληψίας 
και των μεθόδων ανάλυσης για τον επίσημο έλεγχο 
των συγκεντρώσεων μολύβδου, καδμίου, υδραργύρου 
και 3-ΜΟΡϋ στα τρόφιμα», 

- την υπ’ αριθμ. 410/2005 (ΦΕΚ 100/Β731.12.2006) από¬ 
φαση Ανωτάτου Χημικού Συμβουλίου «Εναρμόνιση της 
Εθνικής Νομοθεσίας προς την Οδηγία 2005/10/ΕΚ της 
Επιτροπής της Ε.Κ., για την τροποποίηση της Οδηγίας 
2001/22/ΕΚ για την καθιέρωση τρόπων δειγματοληψίας 
και μεθόδων ανάλυσης για τον επίσημο έλεγχο των 
μέγιστων περιεκτικοτήτων βενζο(α) πυρενίου στα τρό¬ 
φιμα», 

- την υπ’ αριθμ. 551/2005 (ΦΕΚ 489/Β'/13.4.2005) από¬ 
φαση Ανωτάτου Χημικού Συμβουλίου «Εναρμόνιση 
της Εθνικής νομοθεσίας προς την Οδηγία 2004/16/ 
ΕΚ της Επιτροπής των Ευρωπαϊκών Κοινοτήτων (ΕΕ 
Ε 42/13.02.2004) για την καθιέρωση τρόπων δειγματο¬ 
ληψίας και των μεθόδων ανάλυσης για τον επίσημο 
έλεγχο των μέγιστων περιεκτικοτήτων κασσιτέρου σε 
κονσέρβες τροφίμων», 

- τον Κανονισμό 333/2007 της Επιτροπής, της 28ης 
Μαρτίου 2007, «για τον καθορισμό μεθόδων δειγματο¬ 
ληψίας και ανάλυσης, για τον επίσημο έλεγχο των επι¬ 
πέδων μολύβδου, καδμίου, υδραργύρου, ανόργανου κασ¬ 
σίτερου, 3-μονοχλωροπροπανόλης και βενζο(α)πυρενίου 
στα τρόφιμα» (Ε 88/29.03.2007, 

- το γεγονός ότι με την εφαρμογή του εν λόγω Κανο¬ 
νισμού (ΕΚ) 333/2007 από την 1η Ιουνίου 2007 καταργού- 

νται οι Οδηγίες 2001/22/ΕΚ, 2004/16/ΕΚ και 2005/10/ΕΚ, 
καταργούμε, από 1.6.2007, της εξής αποφάσεις: 

1) απόφαση Ανώτατου Χημικού Συμβουλίου 109/2002 
(ΦΕΚ 735/Β'/13.6.2002) «Εναρμόνιση της Εθνικής νομο¬ 
θεσίας προς την Οδηγία 2001/22/ΕΚ της Επιτροπής των 
Ευρωπαϊκών Κοινοτήτων (ΕΕ Ι_ 77/14/16.03.2000) για την 
καθιέρωση τρόπων δειγματοληψίας και των μεθόδων 
ανάλυσης για τον επίσημο έλεγχο των συγκεντρώσε¬ 
ων μολύβδου, καδμίου, υδραργύρου και 3-ΜΟΡϋ στα 
τρόφιμα». 

2) απόφαση Ανωτάτου Χημικού Συμβουλίου 374/2005 
(ΦΕΚ 100/β'/31.12.2006) «Εναρμόνιση της Εθνικής Νομοθε¬ 
σίας προς την Οδηγία 2005/4/ΕΚ της Επιτροπής της Ε.Κ., 
για την τροποποίηση της Οδηγίας 2001/22/ΕΚ για την 
καθιέρωση τρόπων δειγματοληψίας και των μεθόδων 
ανάλυσης για τον επίσημο έλεγχο των συγκεντρώσε¬ 
ων μολύβδου, καδμίου, υδραργύρου και 3-ΜΘΡΩ στα 
τρόφιμα». 

3) απόφαση Ανωτάτου Χημικού Συμβουλίου 410/2005 
(ΦΕΚ 100/Β731.12.2006) «Εναρμόνιση της Εθνικής Νομο¬ 
θεσίας προς την Οδηγία 2005/10/ΕΚ της Επιτροπής της 
Ε.Κ., για την τροποποίηση της Οδηγίας 2001/22/ΕΚ για 
την καθιέρωση τρόπων δειγματοληψίας και μεθόδων 
ανάλυσης για τον επίσημο έλεγχο των μέγιστων περι¬ 
εκτικοτήτων βενζο(α) πυρενίου στα τρόφιμα». 

4) απόφαση Ανωτάτου Χημικού Συμβουλίου 551/2005 
(ΦΕΚ 489/Β'/13.04.2005) «Εναρμόνιση της Εθνικής νομο¬ 
θεσίας προς την Οδηγία 2004/16/ΕΚ της Επιτροπής των 
Ευρωπαϊκών Κοινοτήτων (ΕΕ 1_ 42/13.02.2004) για την 
καθιέρωση τρόπων δειγματοληψίας και των μεθόδων 
ανάλυσης για τον επίσημο έλεγχο των μέγιστων περι¬ 
εκτικοτήτων κασσιτέρου σε κονσέρβες τροφίμων». 

Ο ΠΡΟΕΔΡΟΣ Η ΓΡΑΜΜΑΤΕΑΣ 

I. ΓΕΡΟΘΑΝΑΣΗΣ Α. ΑΛΙΒΕΡΤΗ 

Τα μέλη: Κ. Σταφυλάκης, Ν. Κατσίμπας, Β. Κασελού- 
ρη - Ρηγοπούλου, I. Χροναίος, Δ. Τσίχλης, Ε. Παλλαρή, 
X. Παπαχρήστου, I. Πετροχείλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Α. ΜΠΕΖΑΣ 

-♦- 

Αριθμ. 207/2007 (3) 

Έγκριση προσθήκης φολικού οξέος στο προϊόν 
ΒΙΤΑΜ-ΙΔΕΑ». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Το υπ’ αριθμ. 3025908/2415/25.4.2007 έγγραφο της 
Διεύθυνσης Τροφίμων του Γενικού Χημείου του Κρά¬ 
τους. 

2) Το εδάφιο δ της παρ. 8 του άρθρου 6 του ν. 4328/ 
1929 (Φ.Ε.Κ. 272/Α/1929) «Περί συστάσεως Γενικού Χη¬ 
μείου του Κράτους», όπως αντικαταστάθηκε από την 
παράγραφο 6 του άρθρου 11 του ν. 2343/1995, (Φ.Ε.Κ. 
211/Α/11.10.1995). 


3) Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (Φ.Ε.Κ. 391/ 
Α/1929). 

4) Το άρθρο 1 του ν. 115/1975 «Περί τροποποιήσεως 
διατάξεων τινών του ν. 4328/1929» (Φ.Ε.Κ. 172/Α/1975). 

5) Τα π.δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

6) Την υπ’ αριθμ. 1078204/927/0006 Α/6.8.1992 απόφαση 
των Υπουργών Προεδρίας και Οικονομικών «Περιορισμός 
Συλλογικών Οργάνων του Υπουργείου Οικονομικών» 
(Φ.Ε.Κ. 517/Β/1992). 

7) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών», αποφασίζουμε: 

Εγκρίνουμε την απόφαση υπ’ αριθμ. 207/2006 του Ανω¬ 
τάτου Χημικού Συμβουλίου η οποία ελήφθη κατά τη 
συνεδρία της 2.5.2007 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε τον εμπλουτισμό με φολικό οξύ του προϊό¬ 
ντος ΒΙΤΑΜ-ΙΔΕΑ (λιπαρή ύλη για επάλειψη) σε ποσοστό 
300μρ /ΙΟΟρ. 

Το προϊόν πρέπει να επισημαίνεται ως προς την προ¬ 
σθήκη φολικού οξέος, όπως προβλέπεται από τις σχετι¬ 
κές διατάξεις για την διαθρεπτική επισήμανση. 

Ο ΠΡΟΕΔΡΟΣ Η ΓΡΑΜΜΑΤΕΑΣ 

I. ΓΕΡΟΘΑΝΑΣΗΣ Α. ΑΛΙΒΕΡΤΗ 

Τα μέλη: Ν. Κατσίμπας, I. Χροναίος, Κ. Σταφυλάκης, Δ. 
Τσίχλης, Ε. Παλλαρή, X. Παπαχρήστου, I. Πετροχείλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2007 

Ο ΥΦΥΠΟΥΡΓΟΣ 

Α. ΜΠΕΖΑΣ 
-♦- 

Αριθμ. 6354 (4) 

Έγκριση Οργανισμού Εσωτερικής Υπηρεσίας του Ν.Π. 

«Παιδικοί Σταθμοί Δήμου Κεραμωτής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1) Τις διατάξεις του αρθ. 9 του ν. 2503/1997 (ΦΕΚ 107/ 
Α/1997), «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτ/ση και άλλες 
διατάξεις» 

2) Τις διατάξεις του άρθρου 10 του ν. 3584/2007. 

3) Τις διατάξεις του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης», όπως ισχύει με τις τροποποιήσεις 
του. 

4) Τις διατάξεις του άρθρου 12 του ν. 2880/2001 (ΦΕΚ 
9/Α/30.1.2001), «Πρόγραμμα Πολιτεία για την μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις» 

5) Τις διατάξεις του άρθ. 240 του ν. 3463/2006. 

6) Τις διατάξεις του άρθ. 90 του «Κώδικα για την Κυ¬ 
βέρνηση και τα κυβερνητικά Όργανα», που κυρώθηκε 
με το άρ. πρώτο του π.δ. 63/2005. 

7) Την υπ’ αριθμ. 2838/21.3.2006 απόφαση του Γεν. 
Γραμματέα Περιφέρειας Α.Μ.Θ. περί σύστασης του 
Ν.Π. με την επωνυμία «Παιδικοί Σταθμοί Δήμου Κερα¬ 
μωτής». 

8) Την υπ’ αριθμ. 57/2007 απόφαση του Δημοτικού Συμ¬ 
βουλίου Κεραμωτής με την οποία εγκρίθηκε η υπ’ αριθμ. 
6/2007 απόφαση του Διοικητικού Συμβουλίου του Ν.Π. με 
την επωνυμία «Παιδικοί Σταθμοί Δήμου Κεραμωτής» που 
ψηφίστηκε ο Οργανισμός Εσωτερικής Υπηρεσίας του. 

9) Την υπ’ αριθμ. 1 (Πρακτικό 8/18.6.2007) σύμφωνη 
γνωμοδότηση του Υπηρεσιακού Συμβουλίου του άρθ. 8 
του ν. 2307/1995 Ν. Καβάλας. 

10) Την υπ’ αριθμ. 4308/6.7.2001 απόφαση του Γενικού 
Γραμματέα Περιφέρειας Αν. Μακ/νίας Θράκης με την 
οποία μεταβιβάζεται εξουσία υπογραφής «Με εντολή 
Γενικού Γραμματέα» στον Προϊστάμενο Δ/σης Τ.Α. και 
Διοίκησης», αποφασίζουμε: 

Εγκρίνουμε την υπ’ αριθμ. 57/2007 απόφαση του Δη¬ 
μοτικού Συμβουλίου Κεραμωτής με την οποία εγκρίθηκε 
η υπ’ αριθμ. 6/2007 απόφαση του Διοικητικού Συμβουλί¬ 
ου του Ν.Π. με την επωνυμία «Παιδικοί Σταθμοί Δήμου 
Κεραμωτής» που ψηφίστηκε ο Οργανισμός Εσωτερικής 
Υπηρεσίας όπως παρακάτω: 

Αρθρο 1 

Διάρθρωση υπηρεσιών 

Η Υπηρεσία του Νομικού Προσώπου «ΠΑΙΔΙΚΩΝ ΣΤΑΘ¬ 
ΜΩΝ ΔΗΜΟΥ ΚΕΡΑΜΩΤΗΣ» συγκροτείται σε Διεύθυνση 
με τα παρακάτω τμήματα: 

1. ΤΜΗΜΑ ΠΑΙΔΙΚΟΥ ΣΤΑΘΜΟΥ Δ.Δ. ΑΓΙΑΣΜΑΤΟΣ. 

2. ΤΜΗΜΑ ΠΑΙΔΙΚΟΥ ΣΤΑΘΜΟΥ Δ.Δ. Ν. ΚΑΡΥΑΣ. 

3. ΤΜΗΜΑ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΣΤΗΡΙ¬ 
ΞΗΣ. 

Αρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει 
το παιδαγωγικό έργο των Σταθμών και γενικά μεριμνά 
για την εύρυθμη λειτουργία τους σύμφωνα με τον ισχύ- 
οντα κανονισμό. 

Β) Τα Τμήματα Παιδικών Σταθμών επιμελούνται την 
παροχή σύγχρονης προσχολικής αγωγής στα φιλοξε¬ 
νούμενα βρέφη και νήπια σε συνεργασία με το προσω¬ 
πικό των Σταθμών. 

Γ) Το Τμήμα Διοικητικής και Οικονομικής Στήριξης 
επιμελείται από κάθε είδους διοικητικές και οικονομικές 
εργασίες των τμημάτων του Ν.Π. 

Αρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με 
τους Παιδαγωγούς του Σταθμού την εφαρμογή των 
σύγχρονων απόψεων της Παιδαγωγικής και της Ψυ¬ 
χολογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των Τμημάτων. 

3. Είναι αρμόδιος για εύρυθμη λειτουργία των σταθ¬ 
μών. 


4. Εισηγείται στο Δ.Σ. κάθε θέμα που αφορά στη λει¬ 
τουργία, το προσωπικό, τους γονείς και την υλικοτε- 
χνική υποδομή των σταθμών όπως: 

- Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλισθεί η εύρυθμη 
λειτουργία τους. 

- Το παιδαγωγικό εξοπλισμό και τον πόσης φύσης 
εξοπλισμό. 

- Τις απαραίτητες εργασίες για την επισκευή και συ¬ 
ντήρηση των κτιριακών εγκαταστάσεων. 

- Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού έτσι ώστε να μη δημιουργούνται λειτουργικά 
προβλήματα στους σταθμούς. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν στις ανάγκες των Τμημάτων τους. 

7. Συνεργάζεται αρμονικά με το Τμήμα Διοικητικής 
και Οικονομικής Στήριξης το οποίο οφείλει να παρέχει 
κάθε στοιχείο για να διασφαλιστεί η εύρυθμη λειτουρ¬ 
γία των Σταθμών και η επίτευξη του σκοπού και των 
στόχων του. 

8. Επιβλέπει την τήρηση όλων των απαραίτητων βι¬ 
βλίων και τηρεί τη σφραγίδα των Σταθμών. 

9. Είναι αρμόδιος για την αλληλογραφία του Νομικού 
Προσώπου. 

10. Ελέγχει και θεωρεί τις καταστάσεις μισθοδοσίας, 
τα Χρηματικά Εντάλματα και τα λοιπά παραστατικά 
πριν υπογραφούν από τον Πρόεδρο. 

Άρθρο 4 

Καθήκοντα Προϊσταμένου 
Τμημάτων Παιδικών Σταθμών 

1. Ευθύνεται για την εύρυθμη λειτουργία του Τμήματος 
και την τήρηση του κανονισμού λειτουργίας. 

2. Ευθύνεται για την παροχή σωστής προσχολικής 
αγωγής στα φιλοξενούμενα νήπια σε συνεργασία με 
το Παιδαγωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση τις ανάγκες του Τμήματος 
σε προσωπικό και πόσης φύσης εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

Αρθρο 5 

Καθήκοντα Προϊσταμένου 
Τμήματος Οικονομικής και Διοικητικής Στήριξης 

1. Είναι υπεύθυνος για τη προμήθεια και τον έγκαι¬ 
ρο εφοδιασμό των Σταθμών με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία τους. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει μισθοδοτικές καταστάσεις του προσω¬ 
πικού και φροντίζει για την εκκαθάριση μισθών, επιδο¬ 
μάτων, προσαυξήσεων κ.λπ. του προσωπικού. 

4. Συνεργάζεται με το Διευθυντή για τη κατάρτιση 
του προϋπολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική σύνθεση προσωπικού 

Οι θέσεις προσωπικού ορίζονται ως εξής; 

Α ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις δύο (2) με βαθμό Δ'-Α' 

2 ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέση μία (1) με βαθμό Δ'-Α' 

3. ΚΛΑΔΟΣ ΠΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέση μία (1) με βαθμό Δ'-Α' 

4 ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέση μία (1) με βαθμό Δ'-Α' 

5. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟ¬ 
ΚΟΜΩΝ 

Θέση μία (1) με βαθμό Δ'-Α' 

6 ΚΛΑΔΟΣ ΔΕ32 ΜΑΓΕΙΡΩΝ 
Θέσεις δύο (2) με βαθμό Δ'-Α' 

7 ΚΛΑΔΟΣ ΥΕ14 ΒΟΗΘΩΝ ΜΑΓΕΙΡΩΝ 
Θέση μία (1) με βαθμό Ε'-Β' 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις δύο (2) με βαθμό Ε'-Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Η Σύνθεση προσωποπαγών θέσεων μονίμου προσω¬ 
πικού έχει ως εξής: 

1 ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις δύο (2) 

2 ΚΛΑΔΟΣ ΥΕ14 ΒΟΗΘΩΝ ΜΑΓΕΙΡΩΝ ΠΡΟΣΩΡΙΝΟΣ 
Θέσεις δύο (2) 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΠΡΟ¬ 
ΣΩΡΙΝΟΣ 
Θέσεις τρεις (3) 

Γ' ΕΠΟΧΙΑΚΟ ΠΡΟΣΩΠΙΚΟ 
Θέσεις δύο (2) 

Οι ως άνω προσωποπαγείς θέσεις καταργούνται με 
την κατά οποιαδήποτε τρόπο αποχώρησης από την 
υπηρεσία των υπαλλήλων που τις κατέχουν. 

Αρθρο 7 

Προϊστάμενοι Διεύθυνσης και Υπηρεσιακών Μονάδων 

1. Οι προϊστάμενοι Δ/νσης και τοιν Τμημάτων Παιδι¬ 
κών Σταθμών Δήμου Κεραμωτής επιλέγονται από τους 
κλάδους ΤΕ9 Βρεφονηπιοκομίας (προσωρινός) ή ΠΕ 
Νηπιαγωγών ή ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων, 
προϊστάμενοι κρίνονται υπάλληλοι από τους κλάδους 
ΠΕ Νηπιαγωγών ή ΤΕ9 Βρεφονηπιοκομίας. 

2. Προϊστάμενος του Τμήματος Διοικητικής και Οι¬ 
κονομικής Στήριξης επιλέγεται υπάλληλος από τους 
κλάδους ΠΕ Διοικητικού - Λογιστικού ή ΤΕ Διοικητικού 
- Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, ης άδειες, τις με¬ 
ταβολές της υπηρεσιακής κατάστασης, το προβάδισμα, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

Αρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 


τους εργαζόμενους στο Ν.Π.Δ.Δ., ανεξαρτήτως σχέσης 
εργασίας καθώς και ορισμένο αριθμό επιπλέον θέσε¬ 
ων για την κάλυψη των υφιστάμενοι και μελλοντικών 
αναγκών του Ν.Π.Δ.Δ. 

Η κατανομή του προσωπικού στη Διεύθυνση και στα 
Τμήματα γίνεται με απόφαση του Προέδρου του Δ.Σ. 
των Παιδικών Σταθμών Δήμου Κεραμωτής, ανάλογα με 
τις ανάγκες των υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικεί¬ 
μενα κατά την οποία κατανομή θα εξετάζονται και τυ¬ 
χόν ειδικές ανάγκες των υπαλλήλων (μητέρες ανηλίκων 
παιδιών, έγκυες γυναίκες, τόπος διαμονής κ.λ.π.). 

Προϊστάμενοι Διευθύνσεων και τμημάτων ορίζονται 
πάντα με απόφαση του Προέδρου του Δ.Σ., οι κρινόμενοι 
από το Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από 
τον οριζόμενο από τον Πρόεδρο υπάλληλο. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Ορ¬ 
γανισμό ρυθμίζεται με το Κανονισμό Λειτουργίας του 
Ν.Π.Δ.Δ.». 

Από την ψήφιση του παραπάνω Ο.Ε.Υ. προκαλείται 
δαπάνη σε βάρος του Προϋπολογισμού του οικ. έτους 
2007 ο οποίος ενισχύεται από τους Κ.Α.Π., τροφεία κ,λ.π., 
ύψους περίπου 230.000,00 €, εφόσον προσληφθούν όλοι 
και για τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Στον προϋπολογισμό οικ. έτους 2007 του Ν.Π. στο 
σκέλος των εσόδων και στον Κ.Α.0611 «ΚΑΠ για κάλυψη 
γενικών αναγκών» έχει εγγράφει πίστωση συνολικού 
ποσού 332.956,87 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 30 Ιουλίου 2007 

Με εντολή Γ ενικού Γ ραμματέα Περιφέρειας 
Ο Διευθύνων Προϊστάμενος 
Ν. ΑΔΑΜΙΔΗΣ 
-♦- 

Αριθμ. 635/4521 (5) 

Απαγόρευση κυνηγίου ορισμένου χρόνου στην 
περιοχή υγροβιότοπου Αμβρακικού. 

Ο ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΔΑΣΩΝ 
Ν. ΠΡΕΒΕΖΑΣ 

Έχοντας υπόψη: 

1. Τις διατάξεις 

α. Του ν.δ. 532/1970 «περί Διοικητικής Αποκέντρω¬ 
σης». 

β. Του άρθρου 258 παρ. 5 του ν.δ. 86/1969 «περί Δα¬ 
σικού Κωδικός». 

γ. Του ν. 2503/1997 «Διοίκηση - Οργάνωση - Στελέχωση 
της Περιφέρειας κ.λ.π.». 

2. Την υπ’ αριθμ. 414985/29.11.1985 κοινή υπουργική από¬ 
φαση «Μέτρα διαχείρισης της άγριας πτηνοπανίδας». 

3. Την υπ’ αριθμ. 67253/1710/2.4.1996 διαταγή του 
Υπουργείου Γεωργίας αναφορικά με τις απαγορεύσεις 
κυνηγίου ορισμένου χρόνου. 

4. Την υπ’ αριθμ. 20538/27.9.2005 απόφαση του Γ ενικού 
Γ ραμματέα Περιφέρειας Ηπείρου «περί μεταβίβασης 
αρμοδιοτήτων». 

5. Την υπ’ αριθμ. 1870/29.6.2000 απόφαση προσωρινής 
απαγόρευσης Θήρας του υγροβιότοπου Αμβρακικού, η 

οποία δημοσιεύθηκε στο υπ’ αριθμ. 925/27.7.2000 ΦΕΚ 
τ.Β'. 

6. Το γεγονός ότι μέχρι σήμερα δεν εκδόθηκε η προ- 
βλεπόμενη κοινή υπουργική απόφαση για τον καθορισμό 
ζωνών προστασίας του υγροβιότοπου Αμβρακικού. 

7. Την προφορική εισήγηση του υπευθύνου Θήρας 
Δασολόγου Β. Δάλαρου, αποφασίζουμε: 

Ανανεώνουμε την ισχύ της υπ’ αριθμ. 1870/26.6.2000 
απόφασης προσωρινής απαγόρευσης Θήρας που αφορά 
την περιοχή του υγροβιότοπου Αμβρακικού για μία ακό¬ 
μη διετία, από την τρέχουσα κυνηγετική περίοδο μέχρι 
τη λήξη της κυνηγετικής περιόδου 2008-2009. 


Επισημαίνουμε ότι αν εντός του χρονικού διαστήμα¬ 
τος ισχύος της προσωρινής απαγόρευσης, εκδοθεί η 
προβλεπόμενη κοινή υπουργική απόφαση, τότε θα ακο¬ 
λουθήσει ανάκληση της παρούσας. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή θα ισχύει από την έναρξη της κυνη¬ 
γετικής περιόδου 2007 - 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 31 Ιουλίου 2007 

Ο Προϊστάμενος Διεύθυνσης 
I. ΝΤΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

Γκι τεχνικούς λόγους στο σχεδιάγραμμα 
έγινε σμίκρυνση, κατά ποσοστό, 57^ 

